stanford-oval/wikipedia huggingface dataset:
เกรียงศักดิ์ เจริญวงศ์ศักดิ์
ตำแหน่งปัจจุบัน

กงสุลใหญ่กิตติมศักดิ์ สาธารณรัฐซิมบับเว ประจำประเทศไทย
นักวิชาการอาวุโส  มหาวิทยาลัยฮาร์วาร์ด   สหรัฐอเมริกา
ศาสตราจารย์ด้านบริหารและเศรษฐศาสตร์, Othman Yeop Abdullah Graduate School of Business ประจำมหาวิทยาลัย Universiti Utara Malaysia (UUM) ประเทศมาเลเซีย
อุปนายกสภามหาวิทยาลัย นเรศวร
ที่ปรึกษาอธิการบดี สถาบันเทคโนโลยีพระจอมเกล้าเจ้าคุณทหารลาดกระบัง
ประธานกรรมการ กลุ่มบริษัทซัคเซส  (Success Group of Companies)
ประธานคณะกรรมการบริหารความเสี่ยง ในคณะกรรมการบริหาร บริษัท กรุงไทย-แอกซ่า ประกันชีวิต จำกัด (มหาชน)
ประธาน สถาบันการสร้างชาติ  Nation-Building Institute (NBI)
ประธาน สถาบันอนาคตศึกษาเพื่อการพัฒนา (Institute of  Future Studies for Development)
คณบดีมหาวิทยาลัยลอนดอน ศูนย์ประเทศไทย หลักสูตร EMFSS บริหารโดย London School of Economics and Political Science (LSE)
ประธาน บริษัท ASTI Holdings Chairman of Singapore’s Public listed Company ASTI Holdings (จดทะเบียนตลาดหลักทรัพย์สิงคโปร์)
ประธานสมัชชาสยามอารยะ
ประธานและผู้ก่อตั้ง “กองทุนเวลาเพื่อสังคม”
ประธาน Social Entrepreneurship Institute
ประธานองค์กรนานาชาติ Political Leaders for Social Enterprise
กรรมการผู้ทรงคุณวุฒิ มหาวิทยาลัยหลายแห่ง  ( AIT, มหาวิทยาลัยนเรศวร ฯลฯ )
นายกกิตติมศักดิ์ สมาคมสังคมศาสตร์แห่งประเทศไทย
การเมือง

ศาสตราจารย์ ดร.เกรียงศักดิ์ เจริญวงศ์ศักดิ์ เคยเป็นสมาชิกพรรคประชาธิปัตย์ ยาวนานถึง 27 ปี เข้าสู่วงการเมืองครั้งแรกในการเลือกตั้งสมาชิกสภาผู้แทนราษฎรในประเทศไทย พ.ศ. 2548 โดยเป็นสมาชิกสภาผู้แทนราษฎร แบบบัญชีรายชื่อ ลำดับที่ 25 สังกัดพรรคประชาธิปัตย์
ต่อมาในเดือนตุลาคม พ.ศ. 2550 ศาสตราจารย์ ดร.เกรียงศักดิ์ได้ลาออกจากพรรคประชาธิปัตย์โดยให้เหตุผลเนื่องจากไม่ได้รับความเป็นธรรมในการพิจารณาส่งผู้สมัคร ส.ส. ลงเลือกตั้ง  และยืนยันไม่ลงสมัครรับเลือกตั้ง สมาชิกสภาผู้แทนราษฎร ในการเลือกตั้งสมาชิกสภาผู้แทนราษฎรในประเทศไทย พ.ศ. 2550 กระทั่งได้มีโอกาสลงสมัครในการเลือกตั้งผู้ว่าราชการกรุงเทพมหานคร พ.ศ. 2551 ซึ่งพรรคประชาธิปัตย์ส่ง อภิรักษ์ โกษะโยธิน ลงสมัครในนามพรรคฯ โดยศาสตราจารย์ ดร.เกรียงศักดิ์ได้เบอร์ 2 มีสโลแกนการหาเสียงว่า "ดร.แดนทำได้" หรือ "Dr. Dan Can Do" ได้รับคะแนน 260,051 คะแนน เป็นลำดับที่ 4
เกียรติประวัติ

เหรียญนักเรียนตัวอย่างดีเด่น โรงเรียนอัสสัมชัญ
ทุน AFS (American Field Service), เพื่อศึกษาในประเทศสหรัฐอเมริกา
ทุน Colombo, เพื่อศึกษาในประเทศออสเตรเลีย
ทุนการศึกษาปริญญาเอก จากมหาวิทยาลัย Monash, ประเทศออสเตรเลีย
เกียรตินิยมอันดับ 1 และผลการเรียนอันดับหนึ่ง สาขาเศรษฐศาสตร์ มหาวิทยาลัย Monash
รางวัลชนะเลิศ การกล่าวสุนทรพจน์ยอดเยี่ยมอันดับหนึ่ง สโมสร Toastmasters ประเทศไทย
รางวัลชนะเลิศ การกล่าวสุนทรพจน์ยอดเยี่ยมอันดับหนึ่ง สโมสร Toastmasters ระดับภาคพื้นเอเชียตะวันออกเฉียงใต้
โล่เกียรติยศด้านความสำเร็จในการทำงาน (Shield of Honor for Work Achievements) โดย Asia-Pacific Association of Management Consultants, Singapore
โล่รางวัลจากการนำเสนอวิทยานิพนธ์เรื่อง “ยุทธศาสตร์การพัฒนาขีดความสามารถในการแข่งขันของภาคการผลิตไทย” ของหลักสูตรวิทยาลัยป้องกันราชอาณาจักร 2546
พ่อตัวอย่างแห่งชาติ ประจำปี 2558  สมาคมผู้อาสาสมัครและช่วยการศึกษา
รางวัลผู้นำดีเด่น ประจำปี 2559 (1st Asian Thai-India Business Leadership Awards 2016)
รางวัล Asean Execellence  Awards 2016, สมาคมส่งเสริมการค้าอาเซียน
รางวัล The BrandLaureate Life Inspired Global Thought Leadership Achievement Award 2018  Asia Pacific Brands Foundation (APBF) ประเทศมาเลเซีย
รางวัลมหานาคา อวอร์ด บุคคลต้นแบบ ประเภทผู้ทำคุณประโยชน์ต่อสังคมและประเทศชาติดีเด่น ประจำปี 2562
รางวัล Asia Brand Top 10 Innovators 2020, Asiabrand ประเทศจีน
รางวัล Knight of Honour Award 2021
รางวัลไทยบุคคลแห่งชาติ สาขาผู้ทำคุณประโยชน์ต่อสังคมและประเทศชาติดีเด่น ประจำปี 2565
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2557 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2551 –  เหรียญลูกเสือสดุดี ชั้นที่ 1
แหล่งข้อมูลอื่น

เว็บไซต์ส่วนตัว ศ.ดร.เกรียงศักดิ์ เจริญวงศ์ศักดิ์
เว็บไซต์ ดร.แดนแคนดู
Facebook drdancando
Facebook สถาบันการสร้างชาติ
Twitter @drdancando
Instagram drdancando
Blog Oknation ศ.ดร.เกรียงศักดิ์ เจริญวงศ์ศักดิ์
Blog Nationmultimedia ศ.ดร.เกรียงศักดิ์ เจริญวงศ์ศักดิ์ เก็บถาวร 2010-11-19 ที่ เวย์แบ็กแมชชีน
Dr.Dan's 60th Birthday : 60 ปี คนดีมีพลัง
ท็อปส์

| --- | --- |

ประเภท: พาณิชย์
อุตสาหกรรม: บริการ
รูปแบบ: บริษัทจำกัด
ก่อนหน้า: เซ็นทรัล ซูเปอร์มาร์เก็ต โรบินสัน ซูเปอร์มาร์เก็ต บิ๊กซี (เวียดนาม)
ก่อตั้ง: พ.ศ. 2537
สำนักงานใหญ่: 99/9 หมู่ 2 ชั้น 15-17 อาคารเซ็นทรัล แจ้งวัฒนะ ออฟฟิศ ทาวเวอร์ ถนนแจ้งวัฒนะ ตำบลบางตลาด อำเภอปากเกร็ด จังหวัดนนทบุรี
พื้นที่ให้บริการ:  ไทย  เวียดนาม
บริการ: ซูเปอร์มาร์เก็ต, ไฮเปอร์มาร์เก็ต, ศูนย์อาหาร,ศูนย์การค้า
เว็บไซต์: http://corporate.tops.co.th
ท็อปส์ (อังกฤษ: Tops) เป็นกิจการค้าปลีกสินค้าอุปโภคและบริโภค ในรูปแบบซูเปอร์มาร์เก็ตรายใหญ่ที่สุดในประเทศไทย ดำเนินการตั้งแต่ พ.ศ. 2539 โดย บริษัท เซ็นทรัล ฟู้ด รีเทล จำกัด ในเครือเซ็นทรัล รีเทล คอร์ปอเรชั่น มีสาขารวมทั้งหมด 250 สาขาทั่วประเทศใน พ.ศ. 2559 และตั้งเป้าขยายสาขาครบ 600 สาขาภายใน พ.ศ. 2564
ประวัติ

ท็อปส์ เกิดขึ้นจากการควบรวมกิจการในส่วนซูเปอร์มาร์เก็ตของ ห้างสรรพสินค้าเซ็นทรัล และ ห้างสรรพสินค้าโรบินสัน เข้าด้วยกัน เมื่อปี พ.ศ. 2537 ตามแผนยุทธศาสตร์การควบรวมกิจการซ้ำซ้อน หลังจากที่เซ็นทรัลรีเทลเข้าควบคุมกิจการและเข้าเป็นผู้ถือหุ้นใหญ่ของห้างสรรพสินค้าโรบินสัน ที่ก่อนหน้านี้ควบรวมแผนกเครื่องใช้ไฟฟ้าเป็น เพาเวอร์บาย แผนกสินค้ากีฬาเป็น ซูเปอร์สปอร์ต และแผนกเครื่องเขียนเป็น บีทูเอส ไม่นานหลังจากนั้นเซ็นทรัลรีเทล ได้เปิดทดลองสาขาในชื่อ เซฟวัน ซูเปอร์มาร์เก็ต ก่อนเปิดบริษัทร่วมทุนระหว่างบริษัทฯ และ รอยัล เอโฮลด์ ของเนเธอร์แลนด์ ในชื่อ บริษัท ซีอาร์ซี เอโฮลด์ จำกัด เพื่อซื้อสิทธิ์การบริหารจาก ท็อปส์ สหรัฐอเมริกา มาบริหารแทน และเปิดสาขาแรกในสถานประกอบการบันเทิงรอยัลซิตี้อเวนิว ในปี พ.ศ. 2539 ต่อมาได้เปิดสาขาที่ เซ็นทรัล ชิดลม ในปี พ.ศ. 2541 และสาขารูปแบบ Standalone สาขาแรกที่ประชานิเวศน์ ในปี พ.ศ. 2542
หลังจากนั้นใน พ.ศ. 2547 เซ็นทรัลรีเทล ได้ตัดสินใจซื้อกิจการ "ท็อปส์" ทั้งหมด 46 สาขาจาก รอยัล เอโฮลด์ เพื่อให้เป็นซูเปอร์มาร์เก็ตของคนไทยเต็มตัว โดยเปลี่ยนชื่อบริษัทใหม่เป็น บริษัท เซ็นทรัล ฟู้ด รีเทล จำกัด และยังได้ซื้อกิจการ ฟู้ดไลอ้อน ซูเปอร์มาร์เก็ต ในประเทศไทยทั้งหมด เพื่อนำเอาสาขานอกห้างสรรพสินค้าเซ็นทรัล และโรบินสันมาเปลี่ยนเป็นท็อปส์ทั้งหมด จากนั้นไม่นานเซ็นทรัลรีเทลก็ได้ประกาศแผนปรับปรุงภาพลักษณ์ของท็อปส์ใหม่ทั้งหมด โดยเน้นความสดใส และความตื่นเต้น รวมถึงแตกรูปแบบสาขาใหม่คือ เซ็นทรัล ฟู้ด ฮอลล์ (ปัจจุบันคือ ท็อปส์ ฟู้ด ฮอลล์) ขึ้นที่เซ็นทรัล ชิดลม และเซ็นทรัลเวิลด์ เพื่อจับตลาดลูกค้าพรีเมี่ยมที่มีกำลังซื้อสูงโดยเฉพาะ และยังเป็นการชน เอ็มโพเรียม กูร์เมต์ มาร์เก็ต ของกลุ่มเดอะมอลล์โดยตรง รวมถึงยังซื้อสิทธิ์ร้านกาแฟ เซกาเฟรโด ซาเนตติ มาบริหารในประเทศไทยอีกทางหนึ่งด้วย
ในปี พ.ศ. 2565 ท็อปส์ได้ประกาศตัดซับแบรนด์ "มาร์เก็ต", "มาร์เก็ต ฟู้ดแอนด์ไวน์", "เดลี่" มาใช้ชื่อ "ท็อปส์" เพียงอย่างเดียว, ปรับชื่อ "เซ็นทรัล ฟู้ด ฮอลล์" เป็น "ท็อปส์ ฟู้ด ฮอลล์" พร้อมเพิ่มแบรนด์ใหม่ "ท็อปส์ คลับ" และ "ท็อปส์ ไฟน์ ฟู้ด" เพื่อเน้นอัตลักษณ์ของแบรนด์มากขึ้น
ปัจจุบัน ท็อปส์ ถือเป็นกิจการค้าปลีกสินค้าอุปโภคและบริโภค ในรูปแบบซูเปอร์มาร์เก็ตรายใหญ่ที่สุดในประเทศไทย ด้วยจำนวนสาขาที่มากถึง 250 สาขาทั่วประเทศใน พ.ศ. 2559 รวมถึงยังมีสาขาแบบไฮเปอร์มาร์เก็ตเพื่อตอบสนองต่อกลุ่มลูกค้าย่านชานเมืองที่ต้องการร้านขนาดใหญ่ และยังมีกิจการร้านเสริมความงาม เพื่อตอบโจทย์ลูกค้ากลุ่มความงามอีกช่องทางหนึ่งด้วย
นโยบายสวัสดิภาพสัตว์

ท็อปส์ได้ประกาศว่าจะเลิกขายเนื้อหมูจากแม่หมูที่ถูกขังไว้ในคอกขังเดี่ยวในระยะตั้งครรภ์
รูปแบบธุรกิจหลัก > สาขาขนาดเล็ก

| ประเภท | พื้นที่ขาย | ลักษณะ | จำนวนสาขา | สาขาเรือธง |
| --- | --- | --- | --- | --- |
| ท็อปส์ เดลี่ (Tops Daily) | 600-1,000 ตรม. | รูปแบบร้านสะดวกซื้อที่ครบครันทั้งสินค้า อาหาร และบริการ ในรูปแบบมินิซูเปอร์มาร์เก็ต มีสาขากระจายทั่วประเทศ ทั้งแบบภายในศูนย์การค้า และแบบร้านค้าที่มีอาคารแยกจำเพาะ โดยส่วนหนึ่งปรับปรุงมาจากแฟมิลี่มาร์ท | 511 | สุขุมวิท 33 |
| ท็อปส์ ไวน์เซลล่าร์ (Tops Wine Cellar) | 600-1,000 ตรม. | รูปแบบร้านพิเศษที่คัดสรรไวน์คุณภาพชั้นเลิศมาวางจำหน่าย เดิมเป็นแผนกเครื่องดื่มแอลกอฮอลล์ของ เซ็นทรัล ฟู้ด ฮอลล์ แต่ภายหลังได้ขยายร้านเพิ่มเติมในท็อปส์บางสาขา และเปิดเป็นร้าน Standalone ในหัวหิน พัทยา และภูเก็ต | 3 | หัวหิน |
| มัทสึคิโยะ | 250-1,000 ตรม. | รูปแบบร้านความงามครบวงจรที่เซ็นทรัลฟู้ดรีเทล ซื้อสิทธิ์การบริหารมาจากมัทสึโมโตะ คิโยชิ ประเทศญี่ปุ่น เป็นร้านความงามขนาดกลางที่มีสินค้าครบครัน ทั้งในประเทศ และสินค้านำเข้าจากมัทสึโมโตะ คิโยชิ มัทสึคิโยะเป็นรูปแบบเดียวของท็อปส์ที่มีสาขาในศูนย์การค้าของกลุ่มเดอะมอลล์ | 27 | เซ็นทรัล ลาดพร้าว |
| เฮลธิฟูล (Healthiful) | 250-1,000 ตรม. | รูปแบบร้านพิเศษที่คัดสรรสินค้าเพื่อสุขภาพและการดำรงชีวิต เดิมเป็นแผนกอาหารสดและอาหารแห้งในกลุ่ม Wellbeing ของเซ็นทรัล ฟู้ด ฮอลล์ แต่ภายหลังได้ขยายไปยังท็อปส์บางสาขา และเปิดเป็นร้าน Standalone ที่ศูนย์การค้าเดอะคริสตัล วีรันดา | 1 | คริสตัล วีรันดา |
| จริงใจ ฟาร์มเมอร์ มาร์เก็ต | 600-1,000 ตรม. | รูปแบบร้านพิเศษที่ร่วมมือกับหน่วยธุรกิจ "เซ็นทรัลทำ" คัดสรรทั้งสินค้า อาหาร และบริการ จากทั่วประเทศไทยให้มาอยู่ภายใต้รูปแบบมินิซูเปอร์มาร์เก็ต โดยเป็นแผนกย่อยในท็อปส์บางสาขา และเปิดเป็นร้าน Standalone ในเซ็นทรัล บางนา และเซ็นทรัลเวิลด์ | 2 | เซ็นทรัล บางนา |
รูปแบบธุรกิจอื่น ๆ > ท็อปส์ พลาซ่า

ท็อปส์ พลาซ่า (อังกฤษ: Tops Plaza) เป็นศูนย์การค้าในความดูแลของบริษัท เซ็นทรัล ฟู้ด รีเทล จำกัด เน้นทำเลในจังหวัดเล็ก โดยเปิดสาขาแรกที่จังหวัดพิจิตร เมื่อวันที่ 22 ธันวาคม พ.ศ. 2560 ภายในประกอบด้วยซูเปอร์มาร์เก็ต "ท็อปส์" ร้านค้าในพื้นที่เช่าโซนพลาซ่า และอาจมีห้างสรรพสินค้าโรบินสัน เพาเวอร์บาย บีทูเอส ซูเปอร์สปอร์ต และโรงภาพยนตร์ร่วมเปิดให้บริการด้วย
| สาขา | วันที่ | พื้นที่ | ตั้งอยู่ | ร่วมกับ |  |  |  |  |
| --- | --- | --- | --- | --- | --- | --- | --- | --- |

 ท็อปส์ พลาซา 
| พิจิตร | 22 ธันวาคม 2560 | 21,000 ตร.ม. | ท็อปส์ พลาซ่า พิจิตร | เพาเวอร์บาย, บีทูเอส, ฟิต สปอร์ต และเมเจอร์ ซีนีเพล็กซ์ |  |  |  |  |
| พะเยา | 25 มกราคม 2561 | 22,000 ตร.ม. | ท็อปส์ พลาซ่า พะเยา | โรบินสัน, เพาเวอร์บาย, บีทูเอส, ซูเปอร์สปอร์ต และเอสเอฟ ซีเนม่า |  |  |  |  |
| สิงห์บุรี | 26 ตุลาคม 2561 | 12,000 ตร.ม. | ท็อปส์ พลาซ่า สิงห์บุรี | เพาเวอร์บาย |  |  |  |  |
| ขอนแก่น (เมืองพล) | 14 ธันวาคม 2561 | 9,800 ตร.ม. | ท็อปส์ พลาซ่า เมืองพล | เพาเวอร์บาย และบีทูเอส |  |  |  |  |
รูปแบบธุรกิจอื่น ๆ > โก! โฮลเซลล์

โก! โฮลเซลล์ (อังกฤษ: Go! Wholesale) เป็นห้างสรรพสินค้าประเภทร้านค้าปลีกในรูปการขายส่ง (Cash and Carry) ในความดูแลของ บริษัท เซ็นทรัล ฟู้ด โฮลเซลล์ จำกัด อันเป็นบริษัทย่อยของเซ็นทรัล ฟู้ด รีเทล เน้นทำเลคุณภาพที่สามารถครอบคลุมพื้นที่ได้ทั้งจังหวัด โดยเปิดสาขาแรกที่ ไทวัสดุ x บีเอ็นบี โฮม สมุทรปราการ (ถนนศรีนครินทร์) จังหวัดสมุทรปราการ เมื่อวันที่ 27 ตุลาคม พ.ศ. 2566
| สาขา | วันที่ | พื้นที่ | จังหวัดที่ตั้ง | หมายเหตุ |
| --- | --- | --- | --- | --- |
 โก! โฮลเซลล์ 
| ศรีนครินทร์ (แยกการไฟฟ้า) | 27 ตุลาคม พ.ศ. 2566 | 7,000 ตร.ม. | จังหวัดสมุทรปราการ | เปิดร่วมกับ ไทวัสดุ x บีเอ็นบี โฮม สมุทรปราการ |
| เซ็นทรัล เชียงใหม่ แอร์พอร์ต | 22 พฤศจิกายน พ.ศ. 2566 | 8,000 ตร.ม. | จังหวัดเชียงใหม่ | ตั้งอยู่ใน เซ็นทรัล เชียงใหม่ แอร์พอร์ต ปรับปรุงจากบีเอ็นบี โฮม สาขาเซ็นทรัล เชียงใหม่ แอร์พอร์ต |
| ชลบุรี (อมตะนคร) | 12 ธันวาคม พ.ศ. 2566 | 5,500 ตร.ม. | จังหวัดชลบุรี | ปรับปรุงจาก ไทวัสดุ ชลบุรี (ท้องคุ้ง-นาป่า) |
| พัทยาใต้ | 21 ธันวาคม พ.ศ. 2566 | 7,000 ตร.ม. | จังหวัดชลบุรี | ปรับปรุงจาก บีเอ็นบี โฮม สาขาพัทยาใต้ |
| พระราม 2 | 19 มกราคม พ.ศ. 2567 | 15,000 ตร.ม. | กรุงเทพมหานคร | ตั้งอยู่ใน เซ็นทรัล พระราม 2 ปรับปรุงจากท็อปส์คลับ |
| ฟิวเจอร์พาร์ค รังสิต | 3 เมษายน พ.ศ. 2567 | 10,000 ตร.ม. | จังหวัดปทุมธานี | เปิดร่วมกับ ฟิวเจอร์พาร์ค รังสิต |
| รามคำแหง (สุขาภิบาล 3) | 30 เมษายน พ.ศ. 2567 | 10,000 ตร.ม. | กรุงเทพมหานคร |  |
| ภูเก็ต 1 (หาดราไวย์) | 26 กรกฎาคม พ.ศ. 2567 | 5,000 ตร.ม. | จังหวัดภูเก็ต | ปรับปรุงจาก โลตัส โก เฟรช ซูเปอร์มาร์เก็ต สาขาราไวย์ |
| ภูเก็ต 2 (เมืองภูเก็ต) | 23 กันยายน พ.ศ. 2567 | 6,000 ตร.ม. | จังหวัดภูเก็ต |  |
| เจริญราษฎร์ | 4 ธันวาคม พ.ศ. 2567 | 6,000 ตร.ม. | กรุงเทพมหานคร |  |
| อุดรธานี | 17 มกราคม พ.ศ. 2568 | 9,100 ตร.ม. | จังหวัดอุดรธานี |  |
| ขอนแก่น | 22 มกราคม พ.ศ. 2568 | 9,000 ตร.ม. | จังหวัดขอนแก่น |  |
| หาดใหญ่ (มอ. หาดใหญ่) | 12 กุมภาพันธ์ พ.ศ. 2568 | 9,000 ตร.ม. | จังหวัดสงขลา |  |
| นครราชสีมา | พ.ศ. 2568 |  | จังหวัดนครราชสีมา |  |
| นครศรีธรรมราช | พ.ศ. 2568 |  | จังหวัดนครศรีธรรมราช |  |
ดูเพิ่ม

กลุ่มเซ็นทรัล
แหล่งข้อมูลอื่น

บริษัท เซ็นทรัล ฟู้ด รีเทล จำกัด
ท็อปส์ พลาซ่า
โก โฮลเซลล์
พระธรรมวชิรจินดาภรณ์ (สมคิด จินฺตามโย)

| พระธรรมวชิรจินดาภรณ์ (สมคิด จินฺตามโย) |
| --- | --- |

คำนำหน้าชื่อ: พระเดชพระคุณ ท่านเจ้าคุณ
ส่วนบุคคล
เกิด: 3 มีนาคม พ.ศ. 2513 (54 ปี)
นิกาย: ธรรมยุติกนิกาย
การศึกษา: นักธรรมชั้นเอก เปรียญธรรม 5 ประโยค ศน.บ. (ปรัชญา), M.A., ศน.ด. (พระพุทธศาสนา และปรัชญา)
ตำแหน่งชั้นสูง
ที่อยู่: วัดราชบพิธสถิตมหาสีมารามราชวรวิหาร แขวงวัดราชบพิธ เขตพระนคร กรุงเทพมหานคร
อุปสมบท: 26 พฤษภาคม พ.ศ. 2533
พรรษา: 34
ตำแหน่ง: อธิการบดีมหาวิทยาลัยมหามกุฏราชวิทยาลัย  ผู้ช่วยเลขานุการสมเด็จพระสังฆราช   รองเจ้าคณะภาค 6-7 (ธรรมยุต)   ที่ปรึกษาแม่กองธรรมสนามหลวง   ผู้ช่วยเจ้าอาวาสวัดราชบพิธสถิตมหาสีมารามราชวรวิหาร
พระธรรมวชิรจินดาภรณ์ นามเดิม สมคิด เนาว์ชมภู ฉายา จินฺตามโย เป็นพระราชาคณะชั้นธรรมฝ่ายธรรมยุติกนิกาย ปัจจุบันดำรงตำแหน่ง อธิการบดีมหาวิทยาลัยมหามกุฏราชวิทยาลัย ผู้ช่วยเลขานุการสมเด็จพระสังฆราช รองเจ้าคณะภาค 6-7 (ธรรมยุต) ที่ปรึกษาแม่กองธรรมสนามหลวง และผู้ช่วยเจ้าอาวาสวัดราชบพิธสถิตมหาสีมาราม
ชาติภูมิ

พระธรรมวชิรจินดาภรณ์ มีนามเดิมว่า สมคิด เนาว์ชมภู เกิดเมื่อวันอังคารที่ 3 มีนาคม พ.ศ. 2513 ณ ตำบลปงยางคก อำเภอห้างฉัตร จังหวัดลำปาง
บรรพชาและอุปสมบท > บรรพชา

พระธรรมวชิรจินดาภรณ์ บรรพชาเป็นสามเณร เมื่อวันที่ 14 พฤษภาคม พ.ศ. 2526 ณ วัดจำทรายมูล ตำบลปงยางคก อำเภอห้างฉัตร จังหวัดลำปาง โดยมี พระพิศิษฏ์ธรรมภาณ (สมาน รามธมฺโม) วัดเชตวัน  จังหวัดลำปาง เป็นพระอุปัชฌาย์ พระราชเมธาจารย์ (ศรีบัว ยโสธโร) วัดจำทรายมูล เมื่อดำรงสมณศักดิ์ ที่ พระครูพิพัฒน์ศีลาจาร เป็นพระศีลาจารย์
บรรพชาและอุปสมบท > อุปสมบท

พระธรรมวชิรจินดาภรณ์ อุปสมบทเป็นพระภิกษุ เมื่อวันที่ 26 พฤษภาคม พ.ศ. 2533 ณ มหาพัทธสีมาพระอุโบสถ วัดราชบพิธสถิตมหาสีมาราม แขวงวัดราชบพิธ เขตพระนคร กรุงเทพมหานคร โดยมีสมเด็จพระพุทธปาพจนบดี (ทองเจือ จินฺตากโร) เป็นพระอุปัชฌาย์ และสมเด็จพระอริยวงศาคตญาณ (อัมพร อมฺพโร) สมเด็จพระสังฆราช สกลมหาสังฆปริณายก เมื่อครั้งดำรงสมณศักดิ์ที่ พระราชสารสุธี เป็นพระกรรมวาจาจารย์
วิทยฐานะ > วิทยฐานะสายสามัญ

ศาสนศาสตรบัณฑิต สาขาวิชาปรัชญา มหาวิทยาลัยมหามกุฏราชวิทยาลัย
ศิลปศาสตรมหาบัณฑิต สาขาวิชาพุทธศาสน์ศึกษา มหาวิทยาลัยเดลี ประเทศอินเดีย
ศาสนศาสตรดุษฎีบัณฑิต สาขาวิชาพุทธศาสนาและปรัชญา มหาวิทยาลัยมหามกุฏราชวิทยาลัย
วิทยฐานะ > วิทยฐานะพระปริยัติธรรม

เปรียญธรรม 5 ประโยค สำนักเรียนวัดราชบพิธสถิตมหาสีมารามราชวรวิหาร กรุงเทพมหานคร
ตำแหน่งการปกครองคณะสงฆ์ > ตำแหน่งปกครอง

ผู้ช่วยเลขานุการสมเด็จพระสังฆราช
ผู้ช่วยเจ้าอาวาสวัดราชบพิธสถิตมหาสีมาราม
รองเจ้าคณะภาค 6-7 (ธรรมยุต)
ผู้รักษาการแทนเจ้าอาวาสวัดถ้ำสุขเกษมสวรรค์ อำเภอเถิน จังหวัดลำปาง
คณะกรรมการคณะธรรมยุต
ตำแหน่งการปกครองคณะสงฆ์ > ตำแหน่งด้านศาสนศึกษา

อธิการบดีมหาวิทยาลัยมหามกุฏราชวิทยาลัย
ที่ปรึกษาแม่กองธรรมสนามหลวง
สมณศักดิ์

2 มีนาคม พ.ศ. 2544 เป็นพระครูปลัดของสมเด็จพระราชาคณะ ชั้นสุพรรณบัฏ ฐานานุกรมในสมเด็จพระพุทธปาพจนบดี ฐานานุศักดิ์ในราชทินนามที่ พระครูปลัดสัมพิพัฒนวราจารย์ สัทธรรมปฏิภาณปริยัติโกศล วิมลญาณนายก ธรรมยุติกดิลก สถาวีรกิจจการี
5 ธันวาคม พ.ศ. 2554 เป็นพระราชาคณะชั้นสามัญเปรียญ ในราชทินนามที่ พระอุดมธีรคุณ
5 ธันวาคม พ.ศ. 2559 เป็นพระราชาคณะชั้นราช ในราชทินนามที่ พระราชปฏิภาณโกศล โสภณปริยัติวราลงกรณ์ ยติคณิสสร บวรสังฆาราม คามวาสี
6 พฤษภาคม พ.ศ. 2564 เป็นพระราชาคณะชั้นเทพ ในราชทินนามที่ พระเทพวัชรเมธี ศรีศาสนศาสตรบัณฑิต วิมลปริยัติกิจ ยติคณิสสร บวรสังฆาราม คามวาสี
28 มิถุนายน พ.ศ. 2567 เป็นพระราชาคณะชั้นธรรม ในราชทินนามที่ พระธรรมวชิรจินดาภรณ์ สุนทรปาพจนวิศิษฐ์ สังฆราชานุกิจจการี ตรีปิฎกคุณาลงกรณ์ ยติคณิสสร บวรสังฆาราม คามวาสี
หม่อมหลวงปนัดดา ดิศกุล

| หม่อมหลวงปนัดดา ดิศกุลม> ป.ช. ม.ว.ม. ต.อ.จ. ร.จ.พ. |
| --- | --- |


รัฐมนตรีประจำสำนักนายกรัฐมนตรี
ดำรงตำแหน่ง 30 สิงหาคม  พ.ศ. 2557 – 15 ธันวาคม พ.ศ. 2559
นายกรัฐมนตรี: ประยุทธ์ จันทร์โอชา
ก่อนหน้า: สันติ พร้อมพัฒน์
ถัดไป: ออมสิน ชีวะพฤกษ์   สุวิทย์ เมษินทรีย์
รัฐมนตรีช่วยว่าการกระทรวงศึกษาธิการ
ดำรงตำแหน่ง 15 ธันวาคม พ.ศ. 2559 – 23 พฤศจิกายน พ.ศ. 2560
นายกรัฐมนตรี: ประยุทธ์ จันทร์โอชา
ก่อนหน้า: ธีระเกียรติ เจริญเศรษฐศิลป์
ถัดไป: อุดม คชินทร
สมาชิกวุฒิสภา
ดำรงตำแหน่ง 11 พฤษภาคม พ.ศ. 2562 – 10 กรกฎาคม 2567
ปลัดสำนักนายกรัฐมนตรี
ดำรงตำแหน่ง 28 พฤษภาคม พ.ศ. 2557 – 30 กันยายน พ.ศ. 2558
ก่อนหน้า: ธงทอง จันทรางศุ
ถัดไป: เอก อังสนานนท์
ผู้ว่าราชการจังหวัดเชียงใหม่
ดำรงตำแหน่ง 1 ตุลาคม พ.ศ. 2553 – 30 กันยายน พ.ศ. 2555
ก่อนหน้า: อมรพันธุ์ นิมานันท์
ถัดไป: ธานินทร์ สุภาแสน
 
ข้อมูลส่วนบุคคล
เกิด: 26 สิงหาคม พ.ศ. 2499 (68 ปี)
เชื้อชาติ: ไทย
คู่สมรส: อัมพร ดิศกุล ณ อยุธยา
บุตร: วรดิศ ดิศกุล ณ อยุธยา
บุพการี: หม่อมราชวงศ์สังขดิศ ดิศกุล (บิดา) มัณฑนา ดิศกุล ณ อยุธยา (มารดา)

ร้อยเอก หม่อมหลวงปนัดดา ดิศกุล (เกิด 26 สิงหาคม พ.ศ. 2499 ชื่อเล่น: คุณเหลน) เป็นอดีตสมาชิกวุฒิสภา อดีตผู้ช่วยรัฐมนตรีประจำ ฯพณฯ นายกรัฐมนตรี (ปฏิบัติราชการกระทรวงยุติธรรม) อดีตรัฐมนตรีช่วยว่าการกระทรวงศึกษาธิการ รัฐมนตรีประจำสำนักนายกรัฐมนตรี ในรัฐบาลพลเอกประยุทธ์ จันทร์โอชา ปลัดสำนักนายกรัฐมนตรี และอดีตรองปลัดกระทรวงมหาดไทย อดีตกรรมการเอกลักษณ์ของชาติ อดีตกรรมการในคณะกรรมการข้อมูลข่าวสารของราชการอดีตประธานอนุกรรมการในคณะอนุกรรมการตรวจสอบปริมาณและคุณภาพข้าวคงเหลือของรัฐ
อดีตรองผู้ว่าราชการจังหวัดสมุทรสาคร รองผู้ว่าราชการจังหวัดปทุมธานี รองผู้ว่าราชการจังหวัดบุรีรัมย์ โฆษกกระทรวงมหาดไทยฝ่ายข้าราชการประจำ ที่ปรึกษาด้านความมั่นคง (ผู้เชี่ยวชาญ ระดับ 10) ผู้ว่าราชการจังหวัดนครปฐม ผู้ว่าราชการจังหวัดเชียงใหม่
ครอบครัว

เป็นบุตรชายเพียงคนเดียวของ พลตรี หม่อมราชวงศ์สังขดิศ ดิศกุล สมาชิกขบวนการเสรีไทย (สายอังกฤษ) ในสงครามโลกครั้งที่ 2 และสงครามมหาเอเซียบูรพา และอดีตเอกอัครราชทูตประจำประเทศมาเลเซีย สมาพันธรัฐสวิส และนครรัฐวาติกัน กับนางมัณฑนา ดิศกุล ณ อยุธยา เป็นนัดดา (หลานปู่) คนแรกในหม่อมเจ้าจุลดิศ ดิศกุล ราชองครักษ์และองคมนตรีในรัชกาลที่ 7 พระโอรสองค์ใหญ่ในสมเด็จพระเจ้าบรมวงศ์เธอ กรมพระยาดำรงราชานุภาพ และเป็นปนัดดา (เหลน) สืบตระกูลเครื่องราชอิสริยาภรณ์จุลจอมเกล้า (ต.อ.จ.) ในสมเด็จพระเจ้าบรมวงศ์เธอ กรมพระยาดำรงราชานุภาพ เกิดที่โรงพยาบาลจุฬาลงกรณ์ กรุงเทพมหานคร ปัจจุบันสมรสกับนางอัมพร ดิศกุล ณ อยุธยา และมีบุตรชายคนเดียว คือ นายวรดิศ ดิศกุล ณ อยุธยา ปัจจุบันเป็นนักศึกษาหลักสูตรปริญญาเอกทาง 'Innovation Management'
การศึกษา

ในระดับประถม (รุ่นที่ 10) และมัธยมที่โรงเรียนสาธิต มศว ประสานมิตร จากนั้นจึงติดตามครอบครัวซึ่งบิดารับราชการเป็นเอกอัครราชทูต จึงได้มีโอกาสเดินทางไปศึกษาต่อในต่างประเทศ ณ โรงเรียนเตรียมทหารคิงส์ ประเทศออสเตรเลีย โดยสำเร็จการศึกษาปริญญาตรีทางวิทยาศาสตร์ และปริญญาโททางความสัมพันธ์ระหว่างประเทศ (International Relations) จาก Brigham Young University ประเทศสหรัฐอเมริกา ภายหลังเข้ารับราชการแล้ว ได้รับทุนรัฐบาลญี่ปุ่น โดย ไจก้า เข้ารับการศึกษาหลักสูตรวิชาประวัติศาสตร์ไทย-ญี่ปุ่นเปรียบเทียบ (History of Comparative Studies of Siam-Japan) ณ Sophia University ประเทศญี่ปุ่น และหลักสูตรการฝึกอบรมวิชาทางการทูต ณ กระทรวงการต่างประเทศ กรุงวอชิงตัน ดี.ซี.
หม่อมหลวงปนัดดา ดิศกุล ผ่านการศึกษาหลักสูตร อาทิ หลักสูตรนักบริหารกระทรวงมหาดไทยระดับกลาง หลักสูตรนักปกครองชั้นสูง จากวิทยาลัยมหาดไทย สถาบันดำรงราชานุภาพ และหลักสูตรวิทยาลัยป้องกันราชอาณาจักร (วปอ.รุ่น 2550)
ราชการ > ข้าราชการประจำ

หม่อมหลวงปนัดดา ดิศกุล เริ่มต้นเข้ารับราชการในกองทัพบก ตำแหน่งอาจารย์ส่วนการศึกษา กองวิชากฎหมายและสังคมศาสตร์ โรงเรียนนายร้อยพระจุลจอมเกล้า ชั้นยศร้อยเอก และเข้าศึกษาหลักสูตรกระโดดร่ม (ส่งทางอากาศ) รุ่นที่ 144 พร้อมกับนักเรียนนายร้อย จปร. รุ่นที่ 32 ณ ค่ายเอราวัณ ศูนย์สงครามพิเศษ จ.ลพบุรี และหลักสูตรชั้นนายร้อยเหล่าทหารม้า ณ ศูนย์การทหารม้า ค่ายอดิศร จ.สระบุรี จากนั้นได้ย้ายมารับราชการสังกัดกองการต่างประเทศ สำนักงานปลัดกระทรวงมหาดไทย และได้รับการแต่งตั้งให้ดำรงตำแหน่งสำคัญหลายตำแหน่ง อาทิ ปฏิบัติราชการด้านงานวิเทศสัมพันธ์ (ฝ่ายกิจการต่างประเทศ) เป็นล่ามภาษาต่างประเทศประจำตัวรัฐมนตรีว่าการกระทรวงมหาดไทย (หลายสมัย) ในปี พ.ศ. 2541 ดำรงตำแหน่งผู้อำนวยการส่วนนโยบายการเมืองการปกครองและการบริหาร สำนักนโยบายและแผน เป็นหัวหน้าสำนักงานรัฐมนตรี กระทรวงมหาดไทย และปฏิบัติหน้าที่ช่วยราชการกองการต่างประเทศอีกตำแหน่งหนึ่ง
ในปี พ.ศ. 2546 ได้รับแต่งตั้งเป็น รองผู้ว่าราชการจังหวัดสมุทรสาคร รองผู้ว่าราชการจังหวัดปทุมธานี (พ.ศ. 2547) รองผู้ว่าราชการจังหวัดบุรีรัมย์ (พ.ศ. 2550) ต่อมาในเดือนพฤษภาคม พ.ศ. 2551 ได้รับแต่งตั้งเป็นเจ้าหน้าที่วิเคราะห์นโยบายและแผน ระดับ 10 (ชช.10) ดำรงตำแหน่งที่ปรึกษาด้านความมั่นคง สำนักงานปลัดกระทรวงมหาดไทย และเป็นผู้ว่าราชการจังหวัดนครปฐม ในปี พ.ศ. 2552 ในปี พ.ศ. 2553 จึงได้รับการแต่งตั้งให้ดำรงตำแหน่งผู้ว่าราชการจังหวัดเชียงใหม่ จนกระทั่งในเดือนตุลาคม พ.ศ. 2555 ได้รับการแต่งตั้งให้ดำรงตำแหน่งรองปลัดกระทรวงมหาดไทย ในปี พ.ศ. 2557 ได้รับการแต่งตั้งให้ดำรงตำแหน่งปลัดสำนักนายกรัฐมนตรี
ราชการ > ข้าราชการการเมือง

นอกจากดำรงตำแหน่งปลัดสำนักนายกรัฐมนตรี แล้ว เมื่อวันที่ 31 สิงหาคม 2557 มีพระบรมราชโองการโปรดเกล้า ฯ ให้ดำรงตำแหน่งรัฐมนตรีประจำสำนักนายกรัฐมนตรี อีกหน้าที่หนึ่ง
แต่ต่อมาเมื่อวันที่ 30 กันยายน  พ.ศ. 2558 หม่อมหลวงปนัดดา ได้ขอลาออกจากราชการเพื่อปฏิบัติหน้าที่รัฐมนตรีประจำสำนักนายกรัฐมนตรีเพียงหน้าที่เดียว
ในเดือนธันวาคม พ.ศ. 2559 ได้รับพระราชโองการแต่งตั้งให้พ้นจากตำแหน่งรัฐมนตรีประจำสำนักนายกรัฐมนตรี และดำรงตำแหน่งรัฐมนตรีช่วยว่าการกระทรวงศึกษาธิการ จนพ้นความเป็นรัฐมนตรีเมื่อวันที่ 23 พฤศจิกายน พ.ศ. 2560 ได้รับแต่งตั้งเป็นผู้ช่วยรัฐมนตรีประจำ ฯพณฯ นายกรัฐมนตรี ปฏิบัติราชการกระทรวงยุติธรรม เมื่อวันที่ 27 พฤศจิกายน พ.ศ. 2560 และได้รับพระบรมราชโองการแต่งตั้งให้ดำรงตำแหน่งสมาชิกวุฒิสภา เมื่อวันที่ 13  พฤษภาคม 2562
รางวัลดีเด่น

หม่อมหลวงปนัดดา ดิศกุล ได้รับรางวัลดีเด่นหลายรางวัล อาทิ
ได้รับการพิจารณาคัดเลือกให้เป็น “ ข้าราชการพลเรือนดีเด่น ” ของกระทรวงมหาดไทย ประจำปี พ.ศ. 2532 โดยสอบเลื่อนระดับ 6 ได้เป็นที่ 1 ของกระทรวงมหาดไทยในปีนั้น
ได้รับพระราชทายยศเป็นนายกองโท กองอาสารักษาดินแดน ในวันที่ 21 กรกฎาคม พ.ศ. 2543
ได้รับรางวัล “ศิษย์เก่าดีเด่น” ประจำปี พ.ศ. 2549 จาก โรงเรียนสาธิตศรีนครินทรวิโรฒ (ประสานมิตร)
ได้รับการพิจารณาคัดเลือกให้เป็น “ศิษย์เก่าดีเด่น เนื่องในวัน ศาสตราจารย์ ดร.สาโรช บัวศรี” ประจำปี พ.ศ. 2549
ได้รับรางวัล “คนดี ศรีสยาม” ประจำปี พ.ศ. 2549 จากสหพันธ์รวมใจไทยทั้งชาติ
ได้รับการคัดเลือกให้เป็น “ผู้ทำคุณประโยชน์ให้แก่มหาวิทยาลัยเทคโนโลยีราชมงคลธัญบุรี” ประจำปี พ.ศ. 2549
ได้รับการคัดเลือกให้เป็น “พ่อตัวอย่างแห่งชาติ” ประจำปี พ.ศ. 2550
ได้รับรางวัลกิติคุณสัมพันธ์ "สังข์เงิน" ครั้งที่ 23 ประจำปี 2552-2553
ได้รับพระราชทานปริญญารัฐประศาสนศาสตรดุษฎีบัณฑิตกิตติมศักดิ์  จากมหาวิทยาลัยราชภัฏเชียงใหม่ ประจำปีการศึกษา 2553
ได้รับพระราชทานปริญญาปรัชญาดุษฎีบัณฑิตกิตติมศักดิ์ สาขาวิชารัฐประศาสนศาสตร์ จากมหาวิทยาลัยแม่โจ้ ประจำปีการศึกษา 2557
ได้รับรางวัล "ครุฑทองคำ" ผู้บริหารราชการพลเรือนดีเด่น ประจำปี 2553-2554 ของสมาคมข้าราชการพลเรือนแห่งประเทศไทย
ได้รับรางวัลเกียรติยศโล่เชิดชูเกียรติ “ยกย่องให้เป็นผู้ประพฤติปฏิบัติตนชอบด้วยความซื่อสัตย์สุจริต ประจำปี 2555” ของสำนักงาน ป.ป.ช.
ได้รับปริญญาศิลปศาสตร์ดุษฎีบัณฑิตกิตติมศักดิ์ สาขาวิชารัฐประศาสนศาสตร์  จากมหาวิทยาลัยเกษมบัณฑิต ประจำปีการศึกษา 2556
ได้รับโล่ประกาศเกียรติคุณ "ข้าราชการผู้สร้างชื่อเสียงให้กับกระทรวงมหาดไทย" ปี 2559
มหาวิทยาลัยธรรมศาสตร์ โดยสถาบันทรัพยากรมนุษย์ มีมติประกาศเกียรติคุณและมอบรางวัลเกียรติยศ "ข้าราชการผู้ทำคุณประโยชน์ดีเด่นด้านทรัพยากรมนุษย์" (Human Resource Excellence Award) ประจำปี 2560 แก่หม่อมหลวงปนัดดา ดิศกุล
วันที่ 14 พ.ค.61 ได้รับพระมหากรุณาธิคุณโปรดเกล้าฯ เข้าเฝ้าทูลละอองธุลีพระบาท สมเด็จพระเจ้าอยู่หัวมหาวชิราลงกรณ บดินทรเทพยวรางกูร รับพระราชทาน "โล่เกียรติยศผู้ทำคุณประโยชน์เพื่อสังคมและประเทศชาติ" ตามคำกราบบังคมทูลของจุฬาราชมนตรี และ คณะกรรมการจัดงานเมาลิดกลางแห่งประเทศไทย ประจำปี 2561
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2550 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2529 –  เครื่องราชอิสริยาภรณ์จุลจอมเกล้า ชั้นที่ 3 ตติยานุจุลจอมเกล้า (ต.อ.จ.)
พ.ศ. 2555 –  เหรียญราชการชายแดน (ช.ด.)
พ.ศ. 2549 –  เหรียญจักรพรรดิมาลา (ร.จ.พ.)
รางวัลและเกียรติยศ

พ.ศ. 2543 ว่าที่นายกองโท หม่อมหลวงปนัดดา ดิศกุล รับพระราชทานยศกองอาสารักษาดินแดนเป็น นายกองโท หม่อมหลวงปนัดดา ดิศกุล
พ.ศ. 2548 ว่าที่นายกองเอก หม่อมหลวงปนัดดา ดิศกุล รับพระราชทานยศกองอาสารักษาดินแดนเป็น นายกองเอก หม่อมหลวงปนัดดา ดิศกุล